

**Zápisnica zo zasadnutia Miestneho zastupiteľstva**

**mestskej časti Bratislava – Čunovo konaného dňa**

**15. 12. 2022 o 18.00 hod.**

**v zasadačke Miestneho úradu.**

**Prítomní:** podľa prezenčnej listiny

**P r o g r a m :**

1. Otvorenie
2. Voľba návrhovej komisie, určenie overovateľov zápisnice a zapisovateľa
3. Schválenie programu
4. Zmena rozpočtu MZ č. 6/2022
5. Návrh VZN, ktorým sa stanovuje spôsob prijímania detí do MŠ, určuje výška a úhrada príspevku na čiastočnú úhradu výdavkov v MŠ v zriaďovateľskej pôsobnosti MČ Bratislava-Čunovo
6. Návrh VZN o miestnom poplatku za rozvoj na území MČ Bratislava-Čunovo
7. Plán kontrolnej činnosti miestnej kontrolórky MČ Bratislava-Čunovo na 1. polrok 2023
8. Návrh plánu zasadnutí MZ na rok 2023
9. Voľba predsedov a členov komisií a určenie náplne komisií
10. Návrh poplatku za prenájom spoločenskej sály MÚ
11. Návrh na určenie termínov a poplatkov spojených s uzavretím manželstva
12. Návrh na vyplatenie náhrady platu starostu MČ Bratislava-Čunovo za nevyčerpanú dovolenku v roku 2022
13. Informácie
14. Rôzne

**K bodu č. 1**

Starostka privítala poslancov, pracovníkov MÚ a hostí, otvorila rokovanie miestneho zastupiteľstva o 18.06 hod..

**K bodu č. 2**

Do návrhovej komisie boli určení: p. Hátas, p. Puchala, p. Randíková

Overovatelia zápisnice: p. Puhovich, p. Šomogyi

Zapisovateľka: p. Švábeková

S takto predloženým návrhom poslanci súhlasili.

**K bodu č.3**

Starostka navrhla do programu doplniť návrh na schválenie poplatku za prenájom spoločenskej sály, poplatky spojené so sobášom a zároveň po zvážení všetkých okolností sa rozhodla zaradiť návrh na preplatenie jej nevyčerpanej dovolenky. S takto upraveným programom poslanci súhlasili.

**K bodu č.4**

Jedná sa o zosúladenie skutočného čerpania.

*p. Broszová* - pracovníčka MÚ upozornila poslancov na zmenu oproti pôvodne predloženému materiálu týkajúcu sa položky dôchodcov, kde bol navýšený počet zo 150 na 161

*p. Šomogyi* sa informovala na položku stavebný úrad, táto bola už poslancami z predchádzajúceho volebného obdobia schválená a nedoplatok za stavebný úrad už bol uhradený.

*Starostka* pripomenula, že vláda schválila možnosť použitia výpadku v rozpočte prostriedkami z rezervného fondu.

**Uznesením č. 7/2022 schvaľuje** zmenu rozpočtu miestneho zastupiteľstva č. 6/2022 **,** úpravu rozpočtu príjmov a výdavkov na úroveň skutočnosti k termínu 15.12.2022

**V príjmovej časti:**

Bežné príjmy 896.086,39 €

Kapitálové príjmy 117.549,54 €

Finančné operácie 419.128,31 €

***Príjmy spolu 1.432.764,24 €***

**Vo výdavkovej časti:**

Bežné výdavky 987.137,98 €

Kapitálové výdavky 402.258,26 €

Finančné operácie 43.368,00 €

***Výdavky spolu 1.432.764,24 €***

**Výsledok hospodárenia vyrovnaný rozpočet.**

*Hlasovanie:*

*za: p. Hátas, p. Krist, p. Puchala, p. Puhovich, p. Randíková,*

*proti: 0*

*zdržal sa: p. Šomogyi*

**K bodu č. 5**

Všeobecne záväzné nariadenie je predkladané z dôvodu, že pásmo 1,54 € na celodennú stravu v MŚ je absolútne nepostačujúce. Boli predložené námietky, ktoré boli po vyhodnotení akceptované a zapracované do návrhu VZN.

*p. Šomogyi:* konzultovala uvedený návrh s vedúcou školskej jedálne, ktorá odporučila pásmo č.3, preto nechápe dôvod predloženia vyššieho pásma

*starostka*: rovnako konzultovala návrh s vedúcou ŠJ a potvrdila jej stanovisko ktoré sa prikláňa k pásmu 3 avšak na regionálnom združení starostov došlo k dohode a odporúčaní 5.finančného pásma nakoľko nevieme aká situácia nás čaká na jar a v ďalších mesiacoch keďže je avizované ďalšie navyšovanie.

*kontrolórka*: navrhla finančné pásma uviesť ako prílohy, aby sme sa vyhli zbytočným zmenám v celom VZN a aby boli zmeny realizované len formou dodatku. Zároveň navrhla, aby v prípade druhého nezaopatreného dieťaťa z jednej rodiny navštevujúce predškolské zariadenie bol príspevok ponížený na polovicu. Tento návrh bol po krátkej debate priamo zapracovaný do predkladaného VZN.

**Uznesením č. 8/2022 A: ruší v celom rozsahu** Všeobecne záväzné nariadenie č. 3/2022 ktorým sa stanovuje spôsob prijímania detí do materskej školy, určuje výšku a spôsob úhrady príspevku na čiastočnú úhradu výdavkov v materskej škole v zriaďovateľskej pôsobnosti mestskej časti Bratislava-Čunovo. **B: schvaľuje** Všeobecne záväzné nariadenie č. 4/2022 o prijímaní detí do materskej školy, o určení výšky mesačného príspevku zákonného zástupcu na čiastočnú úhradu výdavkov materskej školy a o určení príspevku na čiastočnú úhradu nákladov za poskytovanie stravovania v materskej škole v zriaďovateľskej pôsobnosti mestskej časti Bratislava-Čunovo so zapracovanými pripomienkami.

*Hlasovanie:*

*za: p. Hátas, p. Krist, p. Puchala, p. Puhovich, p. Randíková,*

*proti: p. Šomogyi*

*zdržal sa: 0*

**K bodu č.6**

Jedná sa o úpravu pôvodného nariadenia a vypustenie citácií zákona v zmysle usmernenia prokuratúry.

**Uznesením č. 9/2022 A: ruší** VZN č. 2/2017 o miestnom poplatku za rozvoj na území mestskej časti Bratislava-Čunovo a  Dodatok č. 1 k Všeobecne záväznému nariadeniu Mestskej časti Bratislava-Čunovo č. 2/2017 zo dňa 10.2.2017, ktoré bolo vydané na základe uznesenia miestneho zastupiteľstva mestskej časti Bratislava–Čunovo č. 245/2017 dňa 15.12.2017. **B: schvaľuje** VZN č. 5/2022 zo dňa 15.12.2022 o miestnom poplatku za rozvoj na území mestskej časti Bratislava-Čunovo **C: schvaľuje** prerozdelenie finančných prostriedkov z poplatku za rozvoj.

*Hlasovanie:*

*za: p. Hátas, p. Krist, p. Puchala, p. Puhovich, p. Randíková, p. Šomogyi*

*proti: 0*

*zdržal sa: 0*

**K bodu č. 7**

V zmysle zákona 369/1990 o obecnom zriadení v z.n.p. bol predložený návrh plánu kontrolnej činnosti. Všetky kontroly z 2. polroka boli splnené okrem stanoviska k rozpočtu, ktorý bude predkladaný na nasledujúcom zasadnutí.

K predloženému materiálu nemali poslanci pripomienky.

**Uznesením č. 10/2022- berie na vedomie** Plán kontrolnej činnosti miestnej kontrolórky mestskej časti Bratislava-Čunovo na 1. polrok 2023

*Hlasovanie:*

*za: p. Hátas, p. Krist, p. Puchala, p. Puhovich, p. Randíková, p. Šomogyi*

*proti: 0*

*zdržal sa: 0*

**K bodu č. 8**

Plán zasadnutí miestneho zastupiteľstva je pripravený tak, aby bola dodržaná pravidelnosť cca v dvojmesačných cykloch a zosúladený so zasadnutiami mestského zastupiteľstva a mestskej rady. K predloženému materiálu nemali poslanci pripomienky.

**Uznesením č. 11/2022- berie na vedomie** Plán zasadnutí miestneho zastupiteľstva na rok 2023

*Hlasovanie:*

*za: p. Hátas, p. Krist, p. Puchala, p. Puhovich, p. Randíková, p. Šomogyi*

*proti: 0*

*zdržal sa: 0*

**K bodu č. 9**

Starostka informovala prítomných o skutočnosti, že schvaľovanie náplní jednotlivých komisií budú predmetom ďalšieho rokovania. Podľa predloženej skladby členov víta aj zapojenie z radu občanov.

*kontrolórka*: v poriadku odmeňovania poslancov nemáme vymedzených občanov, z tohto dôvodu nemôžu byť schválení členovia z radu občanov. Najskôr treba prepracovať zásady odmeňovania, doplniť ich a následne schváliť. Odporučila schváliť len predsedov a členov a členov z radu občanov schváliť až po schválení nových zásad odmeňovania.

**Uznesením č. 12/2022- volí** predsedov a členov komisií miestneho zastupiteľstva Bratislava-Čunovo

**1. komisia na ochranu verejného záujmu pri výkone funkcií verejných funkcionárov miestneho zastupiteľstva a komisia mandátová** Predseda: Mgr. Jana Randíková**,** Členovia: Marián Krist, Ing. Monika Šomogyi, PaedDr. Martin Puhovich, PhD.

**2. komisia výstavby, územného plánu a životného prostredia** Predseda: Ing. Richard Puchala**,** Členovia: Marián Krist, Mgr. Jana Randíková, Richard Bán, PaedDr. Martin Puhovich, PhD.

**3. komisia kultúry, vzdelávania, mládeže a športu, sociálnych vecí, zdravotníctva a rodiny** Predseda: Marián Krist**,** Členovia: Ján Hátas, Richard Bán

**4. komisia finančná pre správu a hospodárenie s majetkom mestskej časti, podnikanie, obchod a služby** Predseda: Ing. Monika Šomogyi**,** Členovia: Marián Krist, Mgr. Jna Randíková, Richard Bán, Ján Hátas

**5. komisia dopravy, bezpečnosti a verejného poriadku** Predseda: Richard Puchala**,** Členovia: Mgr. Jana Randíková, Richard Bán, Ján Hátas

*Hlasovanie:*

*za: p. Hátas, p. Krist, p. Puhovich, p. Randíková*

*proti: 0*

*zdržal sa: p. Puchala, p. Šomogyi*

**K bodu č.10**

Dôvodom zvýšenia sú narastajúce ceny energií, pričom doposiaľ platné poplatky sa nemenili od r. 2008. Po krátkej debate sa poslanci dohodli na spoločnom návrhu účinnosti predmetného návrhu.

**Uznesením č. 13/2022- schvaľuje** poplatok za prenájom spoločenskej sály Miestneho úradu Bratislava-Čunovo podľa predloženého návrhu s účinnosťou od 01.01.2023

*Hlasovanie:*

*za: p. Hátas, p. Krist, p. Puchala, p. Puhovich, p. Randíková, p. Šomogyi*

*proti: 0*

*zdržal sa: 0*

**K bodu č. 11**

K predloženému návrhu poslanci nemali zásadné pripomienky.

**Uznesením č. 14/2022 - schvaľuje** určenie termínov a poplatkov spojených s uzavretím manželstva podľa predloženého návrhu dňom schválenia.

*Hlasovanie:*

*za: p. Hátas, p. Krist, p. Puchala, p. Puhovich, p. Randíková, p. Šomogyi*

*proti: 0*

*zdržal sa: 0*

**K bodu č.12**

Starostka v krátkosti objasnila dôvody, pre ktoré sa rozhodla zaradiť na rokovanie predložený materiál, zároveň upozornila na skutočnosť, že žiadnym spôsobom nechce mestskú časť ukrátiť o peniaze avšak v prípade, že by nebola zvolená do funkcie, z rozpočtu by sa odčerpala niekoľkonásobne vyššia suma na vyplatenie odstupného ako čiastka za preplatenie nevyčerpanej dovolenky. Je treba priznať, že niektoré veci jednoducho nemôže delegovať na zamestnancov a post starostu presa len „otvára dvere“.

*Kontrolórka* potvrdila náročnosť zosúladenia výkonu funkcie starostu a čerpania jeho dovolenky. Navrhla, aby počas nadchádzajúcich sviatkov bola činnosť úradu pozastavená najmenej na dobu jedného týždňa nepretržite, aby si aj zamestnanci mohli čerpať dovolenku.

*Poslanec Puhovich*: funkcia starostu je žiaľbohu funkciu na 24 hodín a nie len slovne vychádza zo slova „starať sa“ avšak poslanci nemajú právomoc starostke prikázať dovolenku, je to všetko len na jej osobnom manažmente.

*Pracovníčka MÚ p. Broszová*: konštatovala, že peniaze v rozpočte na tento účel sú, nebolo treba vykonať žiadny presun.

**Uznesením č. 15/2022 – neschvaľuje** vyplatenie náhrady platu starostu mestskej časti Bratislava-Čunovo za nevyčerpanú dovolenku za rok 2022 v rozsahu 25 dní v sume 3.954,50 EUR (brutto), vo vyúčtovaní miezd za mesiac december 2022

*Hlasovanie:*

*za: p. Krist, p. Randíková,*

*proti: p. Šomogyi*

*zdržal sa: p. Hátas, p. Puchala, p. Puhovich*

**K bodu č.13**

**Uznesením č. 16/2022 berie na vedomie** informácie o:

* cyklotrase na území Sysľovské polia
* právoplatnom územnom rozhodnutí na ZŠ

*Hlasovanie:*

*za: p. Hátas, p. Krist, p. Puchala, p. Puhovich, p. Randíková, p. Šomogyi*

*proti: 0*

*zdržal sa: 0*

**K bodu č. 14**

*poslanec Puhovich:* vyjadril osobné sklamanie a skonštatoval, že napriek skutočnosti, že Detskému folklórnemu súboru poslanci schválili dotáciu, na blížiace sa vianočné vystúpenie neboli pozvaní

*poslankyňa Šomogyi*: požiadala o čo najskoršie vypracovanie zásad odmeňovania nakoľko chce, aby do jednotlivých komisií boli oficiálne schválení aj členovia z radu občanov. Pri príprave materiálu bude v prípade potreby nápomocná.

*poslanec Puhovich*: v prípade potreby má vedomosť o vhodnej a kvalifikovanej osobe na post pracovníčky stavebného úradu

Starostka poďakovala prítomným a ukončila rokovanie o 20.20 hod..

Zapísala: Mgr. Monika Švábeková

Overovatelia zápisnice: PaedDr. Martin Puhovich, PhD.

Ing. Monika Šomogyi